Diari Oficial de la Generalitat Valenciana


Sumari del DOGV 4110, del 19-10-2001 (2001/9780)

RESOLUCIÓ de 4 d'octubre de 2001, del secretari general de la Presidència, per la qual es resol la convocatòria per a 2001 d'ajudes destinades al foment d'activitats i projectes de sensibilització social i/o educació per al desenvolupament que realitzen les organitzacions no governamentals per al desenvolupament (ONGD), en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4110

Data del DOGV
:   19-10-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/9780


Organisme emissor
:   Presidència de la Generalitat

Tipus de document
:   Resolució

RESOLUCIÓ de 4 d'octubre de 2001, del secretari general de la Presidència, per la qual es resol la convocatòria per a 2001 d'ajudes destinades al foment d'activitats i projectes de sensibilització social i/o educació per al desenvolupament que realitzen les organitzacions no governamentals per al desenvolupament (ONGD), en l'àmbit de la Comunitat Valenciana. [2001/F9780]
  
Antecedents de fet
  
L'1 de juny de 2001 es publicava en el Diari Oficial de la Generalitat Valenciana (DOGV núm. 4.012) la Resolució del secretari general de la Presidència, de 28 de maig de 2001, de convocatòria d'ajudes destinades al foment d'activitats i projectes de sensibilització social i/o educació per al desenvolupament que realitzen les organitzacions no governamentals per al desenvolupament (ONGD), en l'àmbit de la Comunitat Valenciana.
  
A aquesta convocatòria s'han presentat un total de 40 projectes, en els quals se sol·liciten subvencions que pugen a un import total de 841.116.756 pessetes.
  
La Comissió Executiva per a l'aplicació del programa de cooperació al desenvolupament, segons l'article 12 del Decret 201/1997, d'1 de juliol, i l'article 10 de la resolució de convocatòria, després de valorar els criteris establits en la dita ordre, ha aprovat en la seua reunió de 14 de setembre de 2001 un dictamen en què es realitza una proposta motivada de resolució de la convocatòria.
  
Fonaments jurídics
  
Primer. L'article 10 de la Resolució de 28 de maig de 2001, sobre resolució del procediment.
  
Segon. L'article 13 del Decret 201/1997, del Govern Valencià, d'1 de juliol, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en vies de desenvolupament.
  
Tercer. L'article 3 del Decret 13/1999, de 30 de juliol, del president de la Generalitat Valenciana, sobre delegació de competències.
  
Quart. L'article 31.4 del Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
I, a proposta de la Comissió Executiva adoptada en la seua sessió de 14 de setembre de 2001, resolc:
  
Primer
  
Concedir a les entitats i projectes citats en l'annex I les subvencions sol·licitades per l'import que apareix especificat en el mateix annex i que puja a 18.554.178 pessetes.
  
Segon
  
Denegar a les entitats citades en l'annex II les ajudes i subvencions sol·licitades, pels motius que s'hi expressen.
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, de conformitat amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.